Suchinthana/ta-wikipedia huggingface dataset:
விடியும் முன்

விடியும் முன், 2013 இல் வெளியான தமிழ்த் திரைப்படம். இதனை பாலாஜி கே. குமார் இயக்கியுள்ளார். இப்படம் நான்கு நண்பர்களைப் பற்றிய கதையாக உள்ளது.

நடிப்பு 
 பூஜா உமாசங்கர்
 மாளவிகா மணிகுட்டன்
 அமரேந்திரன்
 ஜான் விஜய்
 வினோத் கிசன்
 லட்சுமி ராமகிருஷ்ணன்

இசை 
இப்படத்துக்கு கிரிஷ் கோபாலகிருஷ்ணன் இசை அமைத்துள்ளார்.

பாடல்கள்

வெளி இணைப்புகள்
 தி இந்து விமர்சனம் 
 தினமலர் விமர்சனம்
 filmibeat இல் எஸ் ஷங்கர்
 பொங்குதமிழில் ஆழ்வாப்பிள்ளை 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
வருவாய் கிராமம்

வருவாய் கிராமம் தமிழ்நாடு அரசின் வருவாய் துறையின்  கீழ் நிலை அங்கமாகும். இது சில கிராமங்களை உள்ளடக்கிய வருவாய்த் துறையின் நிர்வாகப் பகுதி ஆகும். இதன் அரச நிர்வாகப் பொறுப்பாளர் கிராம நிர்வாக அலுவலர் ஆவார். கிராம நிர்வாக அலுவலருக்கு ஒன்று அல்லது ஒன்றுக்கு மேற்பட்ட உதவியாளர்கள் இருப்பார்கள்.

இவற்றையும் பார்க்கவும்
 குறுவட்டம் (பிர்கா)
 வருவாய் வட்டம் (தாலுகா)
 வருவாய் கோட்டம்
 மாவட்டம்

வெளி இணைப்புகள்
 தமிழ்நாடு அரசின் வருவாய்த்துறைக்கான இணையதளம்

மேற்கோள்கள்

 
தமிழக வருவாய்ப் பிரிவுகள்
தமிழ்நாடு வருவாய்த் துறை
டாப் ஸ்டேஷன்

டாப் ஸ்டேஷன் தமிழ் நாட்டில் தேனி மாவட்டத்தில் உள்ள கண்ணன் தேவன் மலைகளில் ஒரு பகுதியாக உள்ளது. இது மூணாறில் இருந்து 35 கிலோ மீட்டர் தொலைவில் அமைந்துள்ளது. இந்த பகுதியில் அரிய நீலக்குறிஞ்சி மலர்கள் பிரபலமாக உள்ளது. இதனருகில் குறிஞ்சிமலா சரணாலயம் இருக்கிறது.

டாப் ஸ்டேஷன் மூணாரிலிருந்து போடிநாயக்கனூர்க்கு தேயிலை விநியோகிப்பதற்கான முனையமாக இருந்தது. டாப் ஸ்டேஷனிலிருந்து போடிநாயக்கனூர்க்கு வான்வழி இழுவை வண்டி (ropeway) மூலம் தேயிலை கொண்டு செல்லப்பட்டது. வான்வழி இழுவை வண்டி (ropeway)  மலை முகட்டிலிருந்து செங்குத்தான பாறை மேலே 1902 ல் கட்டப்பட்டது. பழைய கொடைக்கானல்-மூணாறு சாலை டாப் ஸ்டேஷன் வழியாக செல்கிறது.

மேற்கோள்கள்

இடுக்கி மாவட்டத்திலுள்ள சுற்றுலாத் தலங்கள்
பிரின் செயல்முறை

பிரின் செயல்முறை ( Brin process ) என்பது தொழில் முறையில் ஆக்சிசன் தயாரிக்கப் பயன்படும் ஒரு செயல்முறையாகும். இம்முறையில் ஆக்சிசன் தயாரிப்பது தற்பொழுது வழக்கொழிந்து விட்டது. இச்செயல்முறையில் 500 முதல் 600 பாகை செல்சியசு வெப்பநிலையில் பேரியம் ஆக்சைடு காற்றுடன் வினைபுரிந்து முதலில் பேரியம் பெராக்சைடைக் கொடுக்கிறது. பின்னர் 800 பாகை செல்சியசு வெப்பநிலையில் இது சிதைந்து ஆக்சிசனை வெளிவிடுகிறது.

2 BaO + O2 ⇌ 2  BaO2

இச்செயல்முறை 1811 ஆம் ஆண்டில் சோசப் லூயிசு கேலூசக் மற்றும் லூயி சாக் தெனார் என்பவர்களால் கண்டறியப்பட்டது. பின்னர் 1852 ஆம் ஆண்டில் சீன் – பாப்டிசுடு போசிங்கால்டு இச்செயல்முறையை விரிவுபடுத்தி ஆக்சிசன் தயாரிக்க முற்பட்டார். ஆனால் இச்செயல்முறை சில சுற்றுகளுக்குப் பின்னர் தோல்வியடைந்தது. கியுவெண்டின் மற்றும் ஆர்தர் லியோன் பிரின் என்ற இவருடைய இரு மாணவர்கள் பேரியம் கார்பனேட்டில் கார்பன் டை ஆக்சைடு சுவடுகள் இருப்பதைக் கண்டறிந்தனர். இந்த கார்பன் டை ஆக்சைடை நீக்க சோடியம் ஐதராக்சைடு சேர்த்து சிக்கலைத் தீர்த்தனர். 1884 ஆம் ஆண்டில் அவர்கள் ஒரு தொழிற்சாலையை நிறுவி மேம்படுத்தப்பட்ட இம்முறையில் ஆக்சிசன் தயாரித்தனர். சுண்ணாம்பொளி க்காக பயன்படுத்துவது மட்டுமே ஆக்சிசனின் அப்போதைய முக்கியப் பயன்பாடாக இருந்தது. 19 ஆம் நூற்றாண்டு முடிவதற்கு முன் நீரை மின்னாற்பகுத்தல் மற்றும் திரவமாக்கப் பட்ட காற்றை பகுதி காய்ச்சி வடித்தல் போன்ற ஆக்சிசன் உற்பத்தி முறைகள் எளிமையானதால் இச்செயல்முறை சிறிது சிறிதாக வழக்கொழிந்தது

மேற்கோள்கள் 

.

வேதியியல் செயல்முறைகள்
ஆக்சிசன்
தொழிற்சாலை வாயுக்கள்
மோனல் கஜ்ஜர்

மோனல் கஜ்ஜர் தென்னிந்திய திரையுலகை சேர்ந்த  ஓர் இந்தியத் திரைப்பட நடிகை மற்றும் மாடல் ஆவர்

தொழில் வாழ்க்கை
இவர் வணிகவியல் துறையில் பட்டம் பெற்ற பிறகு, டெக்ஸ்டைல் துறையில் மேற்பார்வையாளர் வேலை செய்து வந்தார். இவரது யோகா ஆசிரியரின் கருத்துரைப்படி, 2011 இல் ரேடியோ மிர்ச்சி ஏற்பாடு செய்த, மிர்ச்சி ராணி தேனீ அழகி போட்டியில் கலந்து வெற்றி பெற்றார். பின்னர் மிஸ் குஜராத் பட்டத்தையும் வென்றார்.

இவரது முதல் திரைப்படம் வெளியாகும் முன்னர், தமிழ், தெலுங்கு மொழிகள் உட்பட  ஐந்து படங்களில் கையெழுத்திட்டார்.  2012 இல் வெளிவந்த டிராகுலா எனும் மலையாள படத்தின் மூலம் திரையில் அறிமுகமானார். இவரது முதல் இரண்டு தமிழ் படங்கள் வானவராயன் வல்லவராயன், சிகரம் தொடு திரைப்படங்கள் ஒரே நாளில் வெளியாயின. இவர் சிகரம் தொடு படத்தில், நடிப்பிற்காக நல்ல விமர்சனங்களைப் பெற்றார்.

திரைப்படப் பட்டியல்

மேற்கோள்கள்

வெளி இணைப்புகள்
 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
மலையாளத் திரைப்பட நடிகைகள்
1987 பிறப்புகள்
ரெம்பியா

ரெம்பியா (ஆங்கிலம், மலாய் மொழி: Rembia) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவில் இருக்கிறது. வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடியில் இருந்து 18.5 கி.மீ. தொலைவில் இருக்கிறது.

இந்த நகருக்கு மிக அருகில் இருப்பது அலோர் காஜா நகரமாகும். இங்குள்ள மக்கள் பெரும்பாலும் விவசாயத் துறையில் ஈடுபட்டுள்ளனர். இங்கு மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.

அலோர் காஜா நகரத்தின் மேம்பாட்டு காரணங்களுக்காக அந்த ரப்பர் தோட்டங்கள் அழிக்கப்பட்டு விட்டன. ரப்பர் தோட்டங்களில் வாழ்ந்த தமிழர்கள், நகர்ப்புறங்களுக்கு இடம் பெயர்ந்து விட்டனர். இருப்பினும், இங்குள்ள ரெம்பியா தமிழ்ப்பள்ளி இன்னும் செயல்பட்டு வருகிறது.

அருகிலுள்ள நகரங்கள்

 சுங்கை பெத்தாய்
 லெண்டு
 பாயா ரும்புட்
 செங்

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
சிலாண்டார்

சிலாண்டார் (ஆங்கிலம், மலாய் மொழி: Selandar) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவிலும்; டுரியான் துங்கல் நகரத்தில் இருந்து 18 கி.மீ. தொலைவிலும் இருக்கிறது.

வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடி வழியாகவும், இந்த நகரத்திற்கு வரலாம். கட்டணச் சாவடியில் இருந்து 18.5 கி.மீ. தொலைவில் இருக்கிறது. இந்த நகருக்கு மிக அருகாமையில் இருப்பது கீசாங் சிறுநகரமாகும்.

நீர் பிடிப்பு வளாகம்

மெர்லிமாவ், சுங்கை ஊடாங், மஸ்ஜீத் தானா போன்ற மற்ற சிறுநகரங்களைப் போல, சிலாண்டார் நகரம் தொழில்துறையில்  துரிதமாக வளர்ச்சி அடையவில்லை. அதற்கு காரணம், சிலாண்டார் காட்டுப் பகுதி ஒரு பாதுகாக்கப்பட்ட இடமாக மலாக்கா மாநில அரசாங்கம் அறிவித்துள்ளது. இங்குதான் மலாக்காவின் நீர் பிடிப்பு வளாகம் உள்ளது. 

சிலாண்டார் நகரில் இருந்து 5 கி.மீ. தொலைவில் இருக்கும், ஜூஸ் அணைக்கட்டில் (Jus Dam) இருந்துதான் மலாக்கா நகருக்கு நீர் விநியோகம் செய்யப்படுகிறது. மலாக்காவிற்கு டுரியான் துங்கல், சின் சின் பகுதிகளில் இருக்கும் அணைக்கட்டுகளில் இருந்தும் நீர் விநியோகம் செய்யப்படுகிறது.

சிலாண்டார் பள்ளத்தாக்கு

தொழில்துறையில் துரித வளர்ச்சி அடையவில்லை என்றாலும், சிலாண்டார் பள்ளத்தாக்கில் வீடமைப்புத் திட்டங்கள் அதிகரித்து வருகின்றன. ஜுஸ் பெர்மாய், ஜுஸ் பெர்டானா, தாமான் பெலாங்கி, சிலாண்டார் பொது வீடமைப்புத் திட்டம், பெல்க்ரா புக்கிட் செடானான் (Felcra Bukit Sedanan), தாமான் ஆயர் பாசீர் போன்றவற்றைக் குறிப்பிட்டுச் சொல்லலாம். 

மலாக்காவில் நன்கு அறியப்பட்ட கல்விக் கழகங்களில், சிலாண்டார் சமூகக் கல்லூரி (Selandar Community College), தொழில்துறை பயிற்சிக் கழகம் (Industrial Training Institute) போன்ற கல்லூரிகள் இங்குதான் கட்டப்பட்டு உள்ளன. இந்த இரு கல்லூரிகளும் 2004-ஆம் ஆண்டில் கட்டப்பட்டவை.

சில ஆண்டுகளுக்கு முன்னால், ஒரு வேளாண்மைப் பண்ணை இங்கு உருவாக்கப்பட்டது. இது ஒரு வகையில் ஒரு வெப்ப மண்டல பழத் தோட்டமாகும். அதன் பெயர் தாமான் அக்ரோ சிலாண்டார் (Taman Agro Selandar). மலேசியாவின் முன்னாள் பிரதமர் மகாதீர் பின் முகமது, 2002 அக்டோபர் 3-ஆம் தேதி திறந்து வைத்தார்.

வீடமைப்புப் பகுதிகள் 

 தாமான் ஐ.கே.எஸ். சிலாண்டார் II
 கம்போங் சிலாண்டார்
 தாமான் சிலாண்டார் பாரு
 பெல்டா துன் காபா ஆயர் காங்கோங்

அருகாமை நகரங்கள்

 மாச்சாப் பாரு
 பத்தாங் மலாக்கா
 நியாலாஸ்
 கீசாங் பாஜாக்
 புக்கிட் சிங்கி

மேற்கோள்கள் 

மலாக்காவில் உள்ள நகரங்கள்
ஜாசின் மாவட்டம்
சிருஷ்டி டங்கே

சிருஷ்டி டாங்கே என்பவர் தமிழ்த் திரைப்படங்களில் நடித்து வரும் ஒரு  இந்திய நடிகை ஆவார்.

தொழில் வாழ்க்கை
சிருஷ்டி யுத்தம் செய் மற்றும் ஏப்ரல் ஃபூல்(தெலுங்கு) ஆகிய திரைப்படங்களில் துணை கதாபாத்திரத்தில் தோன்றி நடித்ததன் மூலம் திரையுலகிற்கு அறிமுகமானார். அதன் பின்னர் ஒரு திருப்பு முனையாக 2014 ஆம் ஆண்டு வெளிவந்த மேகா திரைப்படத்தில்  முன்னணிப் பாத்திரத்தை சித்தரித்து நடித்தார். இப்படத்தில் இவரது நடிப்பு குறித்து பல கலவையான விமர்சனங்கள் முன்வைக்கப்பட்டது திரை விமர்சகர்களால். தற்போது டார்லிங், எனக்குள் ஒருவன், நேருக்கு நேர்(2015) மற்றும் கத்துக்குட்டி உட்பட பல திரைப்படங்களில் நடித்து வருகிறார்.

திரைப்படப் பட்டியல்

மேற்கோள்கள் 

தமிழ்த் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
1993 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
வனேடியம் மூவாக்சைடு

வனேடியம் மூவாக்சைடு (Vanadium(III) oxide, வனேடியம்(III) ஆக்சைடு) என்பது V2O3 என்ற மூலக்கூறு வாய்பாடு கொண்ட ஒரு கனிம சேர்மமாகும். இது கருப்பு நிறம் கொண்டு திடரூபத்தில் காணப்படுகிறது. வனேடியம் ஐந்தாக்சைடு ஐதரசன் அல்லது மோனாக்சைடால் வனேடியம் மூவாக்சைடாக ஒடுக்கப்படுகிறது. இந்த அடிப்படை ஆக்சைடு அமிலங்களில் கரைந்து மூவனேடிய அணைவுச் சேர்மங்களின் கரைசலைத் தருகிறது. வனேடியம் மூவாக்சைடு V2O3 கொரண்டம் கட்டமைப்பில் காணப்படுகிறது. 160 பாகை கெல்வின் வெப்பநிலையில் நேர் காந்த ஆற்றலுக்கு எதிராக செயல்படுகிறது. இந்த வெப்பநிலையில் இதனுடைய மின்கடத்தும் தன்மை திடீரென உலோகப் பண்பிலிருந்து மாற்றமடைகிறது. காற்றில் படுமாறு திறந்து வைத்தால் இது படிபடியாக கருநீல நிற V2O4 ஆக மாறுகிறது. இயற்கையில் இது அரிதான கார்லியனைட்டு தாதுவாகக்  கிடைக்கிறது.

மேற்கோள்கள் 

வனேடியம்(III) சேர்மங்கள்
ஆக்சைடுகள்
செசுகியுவாக்சைடுகள்
ஏமடைட்டு குழு கனிமங்கள்
வனேடியம் ஈராக்சைடு

வனேடியம் ஈராக்சைடு (Vanadium(II) oxide ) என்பது VO என்ற  மூலக்கூறு வாய்பாடு  கொண்ட ஒரு கனிம சேர்மமாகும். வனேடியத்தின் பல ஆக்சைடுகளில் நீண்ட நிலைப்புத்தன்மை கொண்டு நடுநிலை மின்சுமை கொண்ட ஆக்சைடு இதுவாகும். சோடியம் குளோரைடின் உருத்திரிந்த மூலக்கூறு கட்டமைப்பு வடிவத்தையும் வலுவற்ற V-V உலோகம் – உலோகம் பிணைப்பையும்  வனேடியம் ஈராக்சைடு ஏற்றுள்ளது.  ஆற்றல் மட்டக் கொள்கை  யின்படி கடத்தல் பட்டை பகுதியாக நிரம்பியுள்ள காரணத்தாலும் t2g சுற்றுப் பாதையில் எலக்ட்ரான்களின் உள்ளடங்காத் தன்மையாலும் வனேடியம் ஈராக்சைடு மின்சாரத்தைக் கடத்துகிறது. வனேடியம் ஈராக்சைடு விகிதச் சமமில்லாத ஒரு சேர்மமாகும். இதன் கனிம உட்கூறுகளின் அளவு VO0.8 முதல் VO1.3 வரை மாறுபடுகிறது.

மேற்கோள்கள் 

வனேடியம்(II) சேர்மங்கள்
ஆக்சைடுகள்
விகிதவியலுக்கு ஒவ்வா சேர்மங்கள்
பாறை உப்பு படிகக் கட்டமைப்பு
வனேடியம் நான்மபுளோரைடு

வனேடியம் நான்மபுளோரைடு (Vanadium tetrafluoride), அல்லது வனேடியம்(IV) புளோரைடு (Vanadium(IV) fluoride), என்பது VF4 என்ற மூலக்கூறு வாய்பாடு கொண்ட ஒரு கனிம சேர்மமாகும். வனேடியமும் புளோரினும் இணைந்து இச்சேர்மம் உருவாகிறது. மஞ்சள் கலந்த பழுப்பு நிறத்தில் காணப்படும் இவ்வுப்பு இணைக்காந்தத் தன்மையும் ஈரமுறிஞ்சும் பண்பையும் கொண்டுள்ளது. வனேடியம் நான்மபுளோரைடு பலபடி அமைப்பை ஏற்றுள்ளதால் இதனையொத்த வனேடியம் நான்மகுளோரைடு போல துரிதமாக ஆவியாவதில்லை. இது உருகுவதற்கு முன்னரே சிதைவடைகிறது.

தயாரிப்பும் வேதி வினைகளும் 
முதன்முதலில் வனேடியம் நான்மகுளோரைடுடன் ஐதரசன் புளோரைடை சேர்ப்பதன் மூலமாக வனேடியம் நான்மபுளோரைடு தயாரிக்கப்பட்டது
 
VCl4 + 4 HF → VF4 + 4 HCl

325 பாகை செல்சியசு வெப்பநிலையில் வனேடியம் நான்மபுளோரைடு விகிதச்சமமற்று வனேடியம் முப்புளோரைடு மற்றும் வனேடியம் ஐம்புளோரைடுகளாகச் சிதைவடைகிறது:

2 VF4 → VF3 + VF5

அமைப்பு 
  VF4 சேர்மத்தின் கட்டமைப்பு  SnF4 கட்டமைப்புடன் தொடர்புடையது. ஒவ்வொரு வனேடிய மையமும் எண்முகம் கொண்டு ஆறு புளோரைடு ஈந்தணைவிகளால் சூழப்பட்டுள்ளது, நான்கு புளோரைடு மையங்கள் அடுத்துள்ள வனேடியம் மையங்களுடன் பாலம் அமைக்கின்றன.

மேற்கோள்கள் 

வனேடியம்(IV) சேர்மங்கள்
புளோரைடுகள்
உலோக ஆலைடுகள்
யுரேனியம் ஐம்புளோரைடு

யுரேனியம் ஐம்புளோரைடு (Uranium pentafluoride) என்பது UF5 என்ற மூலக்கூறு வாய்பாடு கொண்ட ஒரு கனிமச் சேர்மம் ஆகும். யுரேனியமும் புளோரினும் இணைந்து இச்சேர்மம் உருவாகிறது. தனிப்பட்ட ஒற்றைப்படி மூலக்கூறுகள் மற்றும் வடிவம் நீட்டிக்கப்பட்ட படிகக்கட்டி கூட்டமைப்புகள் என்ற இரு நிலைகளிலும் இச்சேர்மம் காணப்படுகிறது. யுரேனியம் ஐம்புளோரைடின் ஒற்றைப்படிகள் யுரேனியம் அறுமபுளோரைடு ஒளிச்சிதைவு அடைவதன் மூலம் உருவாக்கப்படுகிறது. இது ஒரு சதுரபிரமிடு வடிவத்தில் உள்ளது. α வடிவ ஒருங்கிணைப்பு பலபடி சங்கிலிகள் பலவற்றை உள்ளடக்கியுள்ளது. ஐந்து புளோரைடு அணுக்களில் ஒன்று அடுத்துள்ள யுரேனியம் அணுவுடன் பாலம் அமைத்து இணைகிறது. 160 பாகை செல்சியசு வெப்பநிலையில் யுரேனியம் அறுமபுளோரைடு கந்தக டைஆக்சைடுடன் சேர்ந்து α-வடிவ யுரேனியம் ஐம்புளோரைடாக ஒடுக்கப்படுகிறது. இந்த யுரேனியம் ஐம்புளோரைடு 180 பாகை செல்சியசு வெப்பநிலையில் β-வடிவ யுரேனியம் ஐம்புளோரைடாக மாறுகிறது.. இவ்வடிவம் சதுர எதிர்பட்டக கூட்டமைவு அமைப்பைக் கொண்டுள்ளது.

மேற்கோள்கள் 

யுரேனியம் சேர்மங்கள்
புளோரைடுகள்
உலோக ஆலைடுகள்
அணுக்கருப் பொருட்கள்
ஒருங்கிணைப்புப் பலபடிகள்
கனிமவேதியியல் பலபடிகள்
பெம்பான்

பெம்பான் (ஆங்கிலம், மலாய் மொழி: Bemban) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 23 கி.மீ.; ஜாசின் நகரத்தில் இருந்து 6 கி.மீ.; தொலைவில் இருக்கிறது.

இங்கு ஒரு வெந்நீர் ஊற்று உள்ளது. அதன் பெயர் பெம்பான் வெந்நீர் ஊற்று (Kolam Air Panas Bemban). தொலைதூர இடங்களில் இருந்து சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.

இந்த நகருக்கு மிக அருகில் இருப்பது ஆயர் குரோ தொழில்துறை நகரமாகும். இந்தச் சிறுநகரத்தில், மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.

ஜாசின், ஆயர் குரோ நகரங்களின் மேம்பாட்டு காரணங்களுக்காக அந்த ரப்பர் தோட்டங்கள் துப்புரவு செய்யப்பட்டு விட்டன. ரப்பர் தோட்டங்களில் வாழ்ந்த தமிழர்கள், ஜாசின், மலாக்கா நகர்ப்புறங்களுக்கு இடம் பெயர்ந்து விட்டனர்.

அருகாமை நகரங்கள் 
 ஆயர் குரோ
 கீசாங்
 ஜாசின்

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
ஜாசின் மாவட்டம்
இலித்தியம் அயோடைடு

இலித்தியம் அயோடைடு (Lithium iodide) என்பது LiI என்ற மூலக்கூறு வாய்பாடு கொண்ட ஒரு கனிம சேர்மமாகும். இலித்தியமும் அயோடினும் இணைந்து இச்சேர்மம் உருவாகிறது. காற்றில் திறந்து வைக்கும்போது அயோடைடு அயோடினாக ஆக்சிசனேற்றம் அடைவதால் இது மஞ்சள் நிறமாக மாறுகிறது. சோடியம் குளோரைடு படிகமாதலின் மையக்கருத்தைப் பின்பற்றியே இலித்தியம் அயோடைடும் படிகமாகிறது  Various hydrates are also known.

பயன்கள் 
உயர்வெப்ப மின்கலன்களில் இலித்தியம் அயோடைடு மின்பகுளியாகப் பயனாகிறது. மேலும் செயற்கையாக இதயத்துடிப்பை முடுக்கிவிடக்கூடிய நீண்ட கால பயன்பாட்டு மின்கலன்களில் இது பயனாகிறது. திடரூப இலித்தியம் அயோடைடு நியூட்ரான்களை கண்டறியும் ஒளிர்பொருளாக விளங்குகிறது. அயோடினுடன் சேர்ந்து அயோடின் கலவையாகவும் சூரிய மின்கலன்களில் சாய உணர் மின்பகுளியாகவும் இது பயன்படுகிறது.

கரிம தொகுப்பு வினைகளில் கார்பன் – ஆக்சிசன் பிணைப்பில் பிளவை உண்டாக்க உதவுகிறது. உதாரணமாக மெத்தில் எசுத்தர்களை கார்பாக்சிலிக் அமிலங்களாக மாற்றுவதில் பயன்படுகிறது:.

RCO2CH3  +  LiI  +  H2O   →    RCO2H  +  LiOH + CH3II

இலித்தியம் அயோடைடு இட அமைப்பியல் ஆய்வுகளில் முகவராக பயன்படுகிறது. சிறுநீரக நச்சுத்தன்மை காரணமாக தற்பொழுது இம்முறை கைவிடப்பட்டு இதற்குப் பதிலாக கரிம அயோடின் மூலக்கூறுகள் பயன் படுத்தப்படுகின்றன. கனிம அயோடின் கரைசல்களால் அதியூடழுத்தம், உயர் பாகுத்தன்மை போன்ற துன்பங்கள் விளைகின்றன .

மேற்கோள்கள்

வெளி இணைப்புகள் 
 -->
 -->

இலித்தியம் சேர்மங்கள்
அயோடைடுகள்
உலோக ஆலைடுகள்
நீர் ஈர்க்கும் பொருட்கள்
கார உலோக அயோடைடுகள்
பாறை உப்பு படிகக் கட்டமைப்பு
தன்நேர்மின்னணு மாற்றம்

தன்நேர்மின்னணு மாற்றம் (autoprotolysis) என்பது ஒரே மாதிரியான இரண்டு மூலக்கூறுகளுக்குள் ஒரு புரோட்டான் மாற்றப்படும் வினையாகும். வினையில் ஈடுபடும் மூலக்கூறுகளில் ஒன்று பிரான்சிடெட் அமிலமாக செயல்பட்டு ஒரு புரோட்டானை வெளிவிடுகிறது. வெளிவரும் புரோட்டானை மற்றொரு மூலக்கூறு பிரான்சிடெட் காரமாக செயல்பட்டு ஏற்றுக் கொள்கிறது. உதாரணமாக தண்ணீர் தன் அயனியாக்கம் வினையின் போது தன்நேர்மின்னணு மாற்ற வினைக்கு உட்படுகிறது.

H2O + H2O  OH– + H3O+

அமில ஐதரசன் மற்றும் தனித்த எலக்ட்ரான் இரட்டைகள் இரண்டையும் பெற்றுள்ள எல்லா கரைப்பான்களும் தன்நேர்மின்னணு மாற்ற வினையில் ஈடுபடும்.

உதாரணமாக தூய்மையான நிலையில் அம்மோனியா தன்நேர்மின்னணு மாற்ற வினையில் ஈடுபடுகிறது.

2NH3  NH2- + NH4+

மற்றொரு உதாரணம் அசிட்டிக் அமிலமாகும்.

2 CH3COOH ⇌ CH3COO− + CH3COOH

மேற்கோள்கள் 

சமநிலை வேதியியல்
பகுப்பாய்வு வேதியியல்
அமில-கார வேதியியல்
மலேசியத் தலைமை நீதிபதி

மலேசியத் தலைமை நீதிபதி (ஆங்கிலம்: Chief Justice of Malaysia; மலாய்: Ketua Hakim Negara) என்பவர் மலேசிய நீதித் துறையின் தலைவர் ஆவார். மலேசிய உச்ச நீதிமன்றத் தலைமை நீதிபதி எனவும் அழைக்கப் படுகிறார். 1994-ஆம் ஆண்டில் இருந்து மலேசிய உச்ச நீதிமன்றத் தலைமை நீதிபதி எனும் பதவி மொழி பயன்படுத்தப்பட்டு வருகிறது. அதற்கு முன்னர், கூட்டரசு நீதிமன்றப் பிரபுத் தலைவர் (Lord President of the Federal Court) என அழைக்கப்பட்டது.

மலேசியத் தலைமை நீதிபதி பதவிக்கு அடுத்த நிலைப்பதவி, மலேசிய மேல்முறையீட்டு நீதிமன்றத் தலைவர் (President of the Court of Appeal) பதவி ஆகும். அடுத்த பதவி மலாயா தலைமை நீதிபதி; அதற்கும் அடுத்த பதவி சபா சரவாக் தலைமை நீதிபதி ஆகும்.

2 மே 2019 முதல் தற்போது வரையில் தலைமை நீதிபதியாக பதவி வகிப்பவர் தெங்கு மைமுன் துவான் மாட் ஆவார்.

மலேசியாவின் தலைமை நீதிபதிகள்

 துன் அப்துல் அமீட் ஒமார் (1994; அதற்கு முன்னர் பிரபுத் தலைவர்)
 துன் முகமட் யூசோப் சின் (1994 to 2000)
 துன் முகமட் சாய்டின் அப்துல்லா (2000 to 2003)
 துன் அகமட் பைருசு அப்துல் ஆலிம் (2003 to 2007)
 துன் அப்துல் அமீட் முகமட் (2007 to 2008)
 துன் சாக்கி அசுமி (2008 to 2011)
 துன் அரிபின் சக்காரியா (2011 தொடக்கம்)
 துன் முகமட் ரவுஸ் சரீப் (Md Raus Sharif) (2017-2018)
 துன் ரிச்சர்ட் மலாஞ்சும் (Richard Malanjum) (2018-2019)
 துன் தெங்கு மைமுன் துவான் மாட் (Tengku Maimun Tuan Mat) (2019-kini)

மேற்கோள்கள்

மேலும் காண்க 
 மலேசியாவின் நீதித்துறை
 மலேசிய உச்சநீதிமன்றம்
 மலேசிய மேல்முறையீட்டு நீதிமன்றம்
 மலேசிய மேல்முறையீட்டு நீதிமன்றத் தலைவர்

வெளி இணைப்புகள்
 The Malaysian Judiciary 

மலேசிய நீதிபதிகள்
மலேசிய நீதித்துறை‎‎
வயிற்றுக்காலி

வயிற்றுக்காலி (Gastropoda) என்பது, பொதுவாக நத்தைகள் மற்றும்  ஓடில்லா நத்தைகள் ஆகியவற்றை அடக்கிய தொகுதி (உயிரியல்) மெல்லுடலி யில் அடங்கும் ஒரு பெரிய  வகுப்பு (உயிரியல்) ஆகும். இவ்வகுப்பில் கடல் நத்தை இனங்கள், நன்னீர் நத்தைகள் மற்றும் ஓடில்லா நத்தைகள் என்பன அடங்குகின்றன. இவை வயிறுடன் இணைந்த கால் கொண்டு நகர்வதால் வயிற்றுக்காலி என்று அழைக்கப்படுகின்றன.

குடற்காலிகள் வகுப்பு பூச்சிகளுக்கு அடுத்ததாக அதிக அங்கி இனங்களைக் கொண்ட வகுப்பாகும். இவ்வகுப்பு தொல்லுயிர் எச்சம் அடிப்படையில் பிந்திய கம்பிரியன் (Late Cambrian) காலத்துக்குரியது. இதில்  611 குடும்பங்கள் காணப்பட்டதாகவும், அதில் 202  இனஅழிவு க்கு உட்பட்டதாகவும் தொல்லுயிர் எச்சப் பதிவுகள் காட்டுகின்றன.

குடற்காலிகள் மெல்லுடலிகள் கணத்தில், காணப்படும் மிகப்பெரிய வகுப்பு (உயிரியல்) ஆகும். இதில் 60,000 முதல் 80,000  வரையான நத்தை மற்றும் ஓடில்லா நத்தை இனம் (உயிரியல்)கள் காணப்படுகின்றன. இவற்றின் உடற்கூற்றியல், நடத்தை, உணவூட்டம், மற்றும் இனவிருத்தி பொருத்தப்பாடுகள் ஒரு கிளைப்பாட்டியலில் இருந்து மற்றொரு வகைக்கு மாறுபட்டதாகும். இதனால் குடற்காலிகளின் பொதுவான தன்மைகளை வகைப்படுத்துவது கடினமாகும்.

மேற்கோள்கள்

மெல்லுடலிகள்
நீலன் திருச்செல்வம்

நீலன் திருச்செல்வம் (சனவரி 31, 1944 – சூலை 29, 1999) ஒரு மிதவாத, ஆற்றல் மிகுந்த, அரச சட்டமைப்பு அறிவுவாய்ந்த, சர்வதேச மதிப்பு பெற்ற ஒரு இலங்கைத் தமிழ் அரசியல்வாதி ஆவார். இவரே இலங்கையில் கொள்கை பற்றிய முன்னணி ஆய்வு நிறுவன அமைப்புகளின் (Centre for Ethnic Studies, Law Society Trust) அமைப்பாளர்களில் ஒருவராக இருந்தவர்.

படுகொலை 
நீலன் திருச்செல்வம் ஜூலை 29, 1999 அன்று தற்கொலைக் குண்டுதாரி ஒருவரால் படுகொலை செய்யப்பட்டார் .  தற்கொலைத் தாக்குதல் மாதிரியை முன்வைத்தும் பிற பின்புலங்களை முன்வைத்தும் இக்கொலையை தமிழீழ விடுதலைப் புலிகளே செய்திருக்க முடியும் என்று பிபிசியும் பிற ஆய்வாளர்களும் கருத்து தெரிவித்துள்ளார்கள்.

பன்னாட்டுக் கண்டனங்கள் 
நீலன் திருச்செல்வத்தின் கொலைக்கு பொது மக்களிடம் இருந்தும், மனித உரிமை அமைப்புகளில் இருந்தும், பல சர்வதேச அரசியல் தலைவர்களிடம் இருந்தும் கண்டனங்கள் தெரிவிக்கப்பட்டன.

வெளி இணைப்புகள் 
 Neelan Tiruchelvam Trust
 Sri Lanka's Voice of Moderation
 On the Tightrope Acts of Neelan Thiruchelvam Eight Critiques
 International Center for Ethnic Studies

மேற்கோள்கள் 

இலங்கை அரசியல்வாதிகள்
இலங்கையில் கொலை செய்யப்பட்ட அரசியல்வாதிகள்
1944 பிறப்புகள்
1999 இறப்புகள்
இலங்கைத் தமிழ் அரசியல்வாதிகள்
இலங்கையின் 8வது நாடாளுமன்ற உறுப்பினர்கள்
இலங்கையின் 10வது நாடாளுமன்ற உறுப்பினர்கள்
இலங்கை இந்துக்கள்
தமிழ்ச் சமூகப் போராளிகள்
கொழும்பு றோயல் கல்லூரி பழைய மாணவர்கள்
தமிழர் விடுதலைக் கூட்டணி அரசியல்வாதிகள்
இலங்கைத் தமிழ் வழக்கறிஞர்கள்
கொழும்பு மாவட்ட நபர்கள்
இருபதாம் நூற்றாண்டு இலங்கை அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
அரிசங்கர் பிரம்மா

அரிசங்கர் பிரம்மா அல்லது ஹரிசங்கர் பிரம்மா (Harishankar Brahma) (பிறப்பு:19 ஏப்பிரல் 1950)) இந்தியாவின் 19-வது புதிய தலைமை தேர்தல் ஆணையராக 16 சனவரி 2015 அன்று பதவியேற்றார். ஜே.எம்.லிங்டோவுக்குப் பிறகு வடகிழக்கு மாநிலத்திலிருந்து இந்தப் பதவிக்கு தேந்தெடுக்கப்பட்டுள்ள இரண்டாவது நபராவார்.

அரிசங்கர் பிரம்மா அசாம் மாநிலத்தைச் சேர்ந்தவர். ஆந்திரப்பிரதேச 1975-ம் ஆண்டு  இந்திய ஆட்சிப் பணி தொகுப்பைச் சேர்ந்தவர். அரிசங்கர் பிரம்மாவுக்கு வரும் ஏப்ரல் 19-ம் தேதி 65 வயது நிரம்புவதால் 19 ஏப்பிரல் 2015இல் ஓய்வு பெற்றார்.

முந்தைய பதவிகள்
30 ஏப்பிரல் 2010 (ஓய்வு பெறும் வரை) மத்திய அரசின் எரிசக்தித் துறை செயலாளர்.
25 ஆகஸ்ட் 2010 முதல் 15 சனவரி 2015 முடிய இந்தியத் தேர்தல் ஆணையர்.

கல்வி
19 ஏப்பிரல் 1950இல் பிறந்த அரிசங்கர்பிரம்மா, அசாம், கௌகாத்தி பல்கலைகழகத்தில், அரசியல் அறிவியலில் பட்டமேற்படிப்பு முடித்தார்.

மேற்கோள்கள்

1950 பிறப்புகள்
இந்தியத் தலைமை தேர்தல் ஆணையர்கள்
இந்திய அரசு அதிகாரிகள்
வாழும் நபர்கள்
திருபுவனை சட்டமன்றத் தொகுதி

, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.

பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
அவை:
மண்ணாடிப்பட்டு பஞ்சாயத்து (பகுதி)
சோரப்பட்டு
வம்புப்பட்டு
செல்லிப்பட்டு
சன்னியாசிக்குப்பம்
கலிதீர்த்தால்குப்பம்
மதகடிப்பட்டு
திருபுவனை
திருவண்டார்கோயில்

வெற்றி பெற்றவர்கள்

சான்றுகள்

புதுச்சேரி சட்டமன்றத் தொகுதிகள்
புதுச்சேரி மாவட்டம்
உழவர்கரை சட்டமன்றத் தொகுதி

, (Ozhukarai Assembly constituency) புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.

பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
இவை:
ஒழுக்கரை (உழவர்கரை) நகராட்சியின் 31வது ,32வது, 33வது, 37வது வார்டுகள்

வெற்றி பெற்றவர்கள்

சான்றுகள்

புதுச்சேரி சட்டமன்றத் தொகுதிகள்
புதுச்சேரி மாவட்டம்
ஏம்பலம் சட்டமன்றத் தொகுதி

, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.

பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
அவை:
நெட்டப்பாக்கம் பஞ்சாயத்து (பகுதி)
ஏம்பலம்
கோர்காடு
கரிக்கலாம்பாக்கம் 
பாகூர் பஞ்சாயத்து
அரங்கனூர்
கிருமாம்பாக்கம்
பிள்ளையார்குப்பம்
சேலியமேடு

வெற்றி பெற்றவர்கள்

சான்றுகள்

புதுச்சேரி சட்டமன்றத் தொகுதிகள்
புதுச்சேரி மாவட்டம்
நெட்டப்பாக்கம் சட்டமன்றத் தொகுதி

, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.

பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன.
அவை:
நெட்டப்பாக்கம் பஞ்சாயத்து (பகுதி)
மடுகரை
கரியமாணிக்கம்
ஏரிப்பாக்கம்
பண்டசோழநல்லூர்
நெட்டப்பாக்கம்
பாகூர் பஞ்சாயத்து (பகுதி)
பனையடிகுப்பம்
கரையாம்புத்தூர்
மணல்மேடு

வெற்றி பெற்றவர்கள்

சான்றுகள்

புதுச்சேரி சட்டமன்றத் தொகுதிகள்
புதுச்சேரி மாவட்டம்
கீழைச் சாளுக்கியர்

கீழைச் சாளுக்கியர் (வேங்கிச் சாளுக்கியர்) என்பவர்கள் தென் இந்தியாவில் சாளுக்கிய நாட்டை ஆண்ட பேரரசாகும். இவர்களின் தலைநகரம் வேங்கியாகும். இது தற்காலத்தில் வடவேங்கி, சின்ன வேங்கி என்ற பெயரில் கோதாவரி மாவட்டத்தில் எலுருவுக்கு அருகில் உள்ளது. இவ்வரசு பொ.ஆ.624 முதல் பொ.ஆ 1130 வரை சுமார் 500 ஆண்டுகளாக ஆட்சி செய்தது. பின்பு இது சோழப் பேரரசுடன் இணைந்தது. இணைந்தாலும் வேங்கி அரசை கீழைச் சாளுக்கியர்களே சோழர்களின் பாதுகாப்புடன் பொ.ஆ 1189 வரை ஆண்டனர். போசளர்களாலும் தேவகிரி யாதவர்களாலும் தாக்கப்பட்டு இவ்வரசு வீழ்ந்தது. இவர்கள் தங்கள் தலைநகரை வேங்கியிலிருந்து ராஜமகேந்திரவரமுக்கு மாற்றினார்கள். 

ஏழாம் நூற்றாண்டில் இரண்டாம் புலிகேசி கங்க மன்னனைத் தன்னுடன் சேர்த்துக்கொண்டு பல்லவ பேரரசின் மீது படையெடுத்தான். பல்லவ நாட்டை வென்று, முதலாம் மகேந்திரவர்ம பல்லவன் வசமிருந்த வேங்கி நாட்டைக் கைப்பற்றி புலிகேசி தன் தம்பியான விஷ்ணுவர்தனை அரசனாக்கினான். இந்த விஷ்ணுவர்தனின் மரபினரே கீழைச் சாளுக்கியர் எனப் பெயர் பெற்றனர். மேலைச் சாளுக்கியர்களுக்கும் சோழர்களுக்கும் இடையே பல போர்கள் வேங்கி நாட்டுக்காக நடந்தன. கீழைச் சாளுக்கியர்கள் சோழர்களுடன் நெருங்கிய மண உறவுகளை ஏற்படுத்திக் கொண்டனர். அரஞ்சய சோழன் கீழசாளுக்கிய மன்னன் வீமன் மகள் கல்யாணியை மணந்தான். இராஜராஜ சோழனின் மகள் குந்தவை நாச்சியாரை கீழைச் சாளுக்கிய மன்னன் விமலாதித்தியன் மணந்ததாகவும் இராஜேந்திர சோழனின் மகள் அம்மங்கை தேவியை வேங்கி நாட்டின் மன்னன் இராஜராஜ நரேந்திரனை மணந்ததாகவும் கல்வெட்டுகள் மூலம் தெரிய வருகிறது. சோழ பேரரசுடன் சாளுக்கிய பேரரசு இணைக்கப்படுத்தப்பட்டதுடன் பண்பாடு, கோவில்கள், இலக்கியம், கலை போன்றவை சிறப்பிடம் எய்தியது. இவர்கள் ஆட்சி வேங்கி நாட்டின் பொற்காலம் என போற்றப்படுகிறது.

குறிப்புகள்

இந்திய அரச மரபுகள்
இந்துப் பேரரசுகள்
ஆந்திரப் பிரதேச வரலாறு
தெலங்காணா வரலாறு
தெலுங்கு மக்கள்
ஆந்திரப் பண்பாடு
புபொப 80

புபொப 80 (NGC 80) எனப் புதிய பொதுப் பட்டியலில்  அந்திரொமேடா விண்மீன் குழாமில் உள்ள ஒரு ஒடுக்க உருவ அண்டமாகும் இந்த அண்டம் புபொப 47 மற்றும் புபொப 68 ஆகிய வானுறுப்புகளுடன் ஏதோ வகையில் தொடர்பு கொண்டு உறவாடுகிறது.

வெளி இணைப்புகள் 
  NASA/IPAC Extragalactic Database
  SIMBAD Astronomical Database
  SEDS

ஒடுக்க உருவ அண்டம்
0080
தங்க மாம்பழம்

'தங்க மாம்பழம் '(The Golden Mango) என்பது ஒரு மராத்தி படம். இதை கோவிந்த ராஜு என்பவர் இயக்கி உள்ளார் . இதில் சிறுவன் ஒருவன் மாம்பழத்திற்காக ஆசைபடுகிறான். ஆனால், வாங்க பணம் இல்லை. இதற்கு அவன் பாட்டி கதை ஒன்றை கூறுகிறார். பின், கதை மெல்ல பயணிக்கிறது. இத்திரைப்படம் மும்பை திரைப்பட விழாவில் சிறப்பு இடம் பிடித்தது..

மேற்கோள்கள்

இந்திய மராத்தித் திரைப்படங்கள்
சிவாஜி கணேசன் நடித்த திரைப்படங்கள்

சிவாஜி கணேசன் 275 தமிழ் திரைப்படங்களிலும், 9 தெலுங்கு திரைப்படங்களிலும், 2 இந்தி  திரைப்படங்களிலும், 2 மலையாளத் திரைப்படத்திலும் நடித்துள்ளார். 
இவை தவிர 17 திரைப்படங்களில் கௌரவ நடிகராகத் தோன்றி நடித்துள்ளார்.

1950–1959

1960–1969

1970–1979

1980–1989

1990–1999

கௌரவ நடிகராக நடித்த திரைப்படங்கள்

மேற்கோள்கள் 

 
தமிழ்த் திரைப்படம் தொடர்பான பட்டியல்கள்
முடிவு (இந்தித் திரைப்படம்)

முடிவு (Nirnay, நிர்ணய், decision) 2012 ஆம் ஆண்டில் வெளியான இந்தித் திரைப்படம். இப்படத்தின் இயக்குனர்கள் புஷ்பா ரவாத், அனுபமா ஸ்ரீனிவாசன் ஆகியோர் ஆவார். குடும்பங்களிலோ தங்களின் சொந்த விஷயங்கள் சார்ந்தோ முக்கிய முடிவுகளை எடுக்கும் இடத்திற்கு வருவதற்கு பெண்களை இன்னமும் கூட நமது சமூகம் அனுமதிப்பதில்லை. எல்லா முடிவுகளையுமே அவர்கள் குடம்பத்திற்கும், உற்றார், உறவினர்களுக்கும் என்ன சொல்வர் என்பதற்காகவோதான் எடுக்கவேண்டியுள்ளது. அதைப்பற்றி இப்படம் பேசுகிறது. தன்னுடைய வாழ்க்கையையும், தனது தோழிகளுடைய வாழ்க்கையையும் அர்த்தமுள்ளதாக்கும் புஷ்பாவின் சொந்த வாழ்க்கைப்பயணம் பற்றிய படம். காசியாபாத்தில் கீழ் நடுத்தரக் குடும்பங்களில் தங்களுடைய வாழ்க்கை, பணி, திருமணம் என முக்கிய முடிவுகளை எடுப்பதில் இயலாமை நிலையில் உள்ள படித்த இளம்பெண்களின் வாழ்வைப் பின் தொடர்ந்து, அவர்களின் வாழ்வில் ஏற்பட்டுள்ள மாற்றங்களை அவர்களோடு உரையாடியும் கவனித்தும் பதிவு செய்துள்ள படம்

மேற்கோள்கள்

இணைப்புகள்
http://www.orissadiary.com/CurrentNews.asp?id=47869 

2012 இந்தித் திரைப்படங்கள்
இந்திய இந்தித் திரைப்படங்கள்
மலேசிய அரசர்

மலேசிய அரசர் அல்லது யாங் டி பெர்துவான் அகோங் (ஆங்கிலம்: The Yang di-Pertuan Agong; மலாய்: Yang di-Pertuan Agong) என்பவர், மலேசியா நாட்டின் பேரரசர் ஆவார். 1957-ஆம் ஆண்டு, பிரித்தானியாவிடம் இருந்து மலாயா கூட்டரசு தன்னுரிமை பெற்ற போது, பேரரசர் பதவி உருவாக்கப்பட்டது.

அரச அமைப்புக்கு உட்பட்ட ஒரு முடியரசு நாடான மலேசியாவில், தேர்வு செய்யப்பட்ட ஓர் அரசர், நாட்டின் அரசத் தலைவர் ஆகிறார். உலக நாடுகளில் தேர்வு மூலமாக அரசராகிறவர்களில், யாங் டி பெர்துவான் அகோங் அவர்களும் ஒருவராவார். யாங் டி பெர்துவான் அகோங் அவர்களின் துணைவியார், மலேசிய அரசி, இராஜா பரமேசுவரி அகோங் என அழைக்கப் படுகிறார்.

மாமன்னரின் அதிகாரங்கள் 
மலேசியாவின், அரச அமைப்புக்கு உட்பட்ட முடியரசில், பேரரசருக்கு, அரசியலமைப்பில் மிகுந்த அதிகாரங்கள் உள்ளன. கூட்டரசின் நிருவாக அதிகாரம், பேரரசரிடம் வழங்கப்பட்டு இருப்பதாகவும், அதை அவர் அமைச்சரவையின் ஆலோசனையின் பேரில் செயல்படுத்த முடியும் என்றும் மலேசிய அரசியலமைப்பு குறிப்பிடுகிறது.

அமைச்சரவைக்குத் தலைமை வகிக்கும் பிரதமரை, பேரரசர்தான் நியமனம் செய்வார். நாட்டின் பொதுத் தேர்தலில், தேர்வு பெறும் நாடாளுமன்ற உறுப்பினர்களால் பிரதமர் தேர்ந்தெடுக்கப் படுகிறார்.

அதே சமயத்தில், யாரைப் பிரதமராகத் தேர்வு செய்வது எனும் விருப்புரிமை அதிகாரம், பேரரசர் அவர்களிடம் மட்டுமே உள்ளது. இருப்பினும், பிரதமரைப் பதவி நீக்கம் செய்யும் அதிகாரத்திற்கு அவரிடம் அனுமதி வழங்கப்படவில்லை.

அரசியலமைப்பு விதி 55 

நாடாளுமன்றத்தைக் கலைப்பதற்கான கோரிக்கையை பேரரசர் அவர்களால் ஏற்றுக் கொள்ள முடியும். அதே சமயத்தில் நிராகரிப்பதற்கும் அவருக்கு அதிகாரம் வழங்கப்பட்டு உள்ளது. (அரசியலமைப்பு விதி 55)  நாடாளுமன்றத்தினால் புதிதாக நிறைவேற்றப்படும் மசோதக்களை ஏற்றுக் கொள்ளவும் நிராகரிக்கவும் அவருக்கு அதிகாரம் உள்ளது.

எனினும், அரசியலமைப்பு விதி 55-இன் படி, அந்த மசோதக்கள் தொடர்ந்து நிராகரிக்கப்பட்டு வந்தால், 30 நாட்களுக்குப் பிறகு அவை தானாகவே சட்டங்களாக மாறிவிடும்.

மலேசியாவின் 17-ஆவது பேரரசர் 

தற்சமயம், மலேசியாவின் பேரரசர் பதவியில் இருப்பவர் ஜொகூர் மாநிலத்தைச் சேர்ந்த சுல்தான் இப்ராகிம் இப்னி அல்மாரம் சுல்தான் இசுகந்தர். இவர் மலேசியாவின் 17-ஆவது பேரரசர் ஆகும். 2023 அக்டோபர் 26 இல் மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 31 சனவரி 2024-இல் தொடங்கியது.

மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:

வெளி இணைப்புகள் 

 Malaysian Parliament's Yang di-Pertuan Agong 
 Malaysia National Library's Yang di-Pertuan Agong
 WorldStatesmen

மேலும் காண்க 
 மலேசியாவின் முடியாட்சிகள்

மேற்கோள்கள்

வெளி இணைப்புகள்

மலேசிய முடியாட்சி
கொலின் பிர்த்

கொலின் பிர்த் () (பிறப்பு: 10 செப்டம்பர் 1960) ஒரு இங்கிலாந்து நாட்டுத் திரைப்பட மற்றும் தொலைக்காட்சி  நடிகர் ஆவார். இவர் தி கிங்ஸ் ஸ்பீச், கிங்க்ஸ்மேன்: த சீக்ரெட் சர்வீஸ் போன்ற பல திரைப்படங்களில் நடித்துள்ளார்.

வெளி இணைப்புகள்  
 
 
 Colin Firth Life in Pictures Interview  recorded at BAFTA London – December 2010
 theartsdesk Q&A with Colin Firth Transcript of series of in-depth interviews, February 2011
 Colin Firth Interview Part One and Part Two June 2010. Latest Colin Firth Interview Feb 2011 New Statesman

1960 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
ஆங்கிலேய நடிகர்கள்
சிறந்த நடிகருக்கான அகாதமி விருதை வென்றவர்கள்
பொட்டாசியம் சல்பைட்டு

பொட்டாசியம் சல்பைட்டு ( Potassium sulfite )  என்பது K2SO3 என்ற மூலக்கூறு வாய்பாடு கொண்ட வேதிச் சேர்மமாகும். பொட்டாசியம் என்ற நேர்மின் அயனி யும் சல்பைட்டு என்ற எதிர்மின் அயனியும் சேர்ந்து இந்த உப்பு உருவாகிறது. உணவுடன் சேர்க்கப்படும் கூட்டுப்பொருளான இது உணவு பதனிகளாகப் பயன்படுகின்றன. உணவு கூட்டுப் பொருளான பொட்டாசியம் சல்பைட்டிற்கு ஐரோப்பிய ஒன்றியம்  E225 என்று எண்ணிட்டுள்ளது. சர்வதேச எண்ணிடும் அமைப்பும்  INS எண் 225 என்று எண்ணிட்டுள்ளது. ஆசுத்திரேலியா மற்றும் நியூசிலாந்து நாடுகளில் இதைப் பயன்படுத்த அங்கீகாரம் வழங்கப்பட்டுள்ளது. ஆனால் ஐரோப்பிய ஒன்றிய நாடுகளில் அங்கீகரிக்கப்படவில்லை.

மேற்கோள்கள் 

பொட்டாசியம் சேர்மங்கள்
சல்பைட்டுகள்
கந்தகச் சேர்மங்கள்‎
12 இயர்ஸ் எ சிலேவ்

12 இயர்ஸ் எ சிலேவ்(ஆங்கிலம்:12 Years a Slave) 2013 ஆம் ஆண்டில் வெளிவந்த வரலாற்று நாடகத் திரைப்படமாகும். சாலமன் நார்துப் எழுதிய டுவெல்வ் இயர்ஸ் எ சிலேவ் உண்மைக் கதையினைத் தழுவி இப்படம் எடுக்கப்பட்டுள்ளது. நியூ யார்க் நகரத்தில் பிறந்த விடுதலைபெற்ற ஆபிரிக்க அமெரிக்கர் ஒருவர் வாசிங்டன் டிசியில் 1841 ஆம் ஆண்டில் கடத்தப்பட்டு அடிமையாக விற்கப்பட்டு லூசியானாவில் பன்னிரண்டு ஆண்டுகளுக்குப் பிறகு விடுதலைப்பெற்றார்.

ஸ்டீவ் மெக்குயின் இயக்கிய மூன்றாவது திரைப்படமாகும். சான் ரிட்லி திரைக்கதையினை எழுதியுள்ளார். சிவெடெல் எஜியோபார் சாலமன் நார்துப் ஆக நடித்துள்ளார். மைக்கல் பாஸ்பெந்தர், பெனடிக்ட் கம்பர்பேட்ச், பவுல் டானொ, பவுல் ஜியமாட்டி, லுபிடா நியாங்கோ, சாரா பால்சன், பிராட் பிட், ஆல்பிரி வுட்வர்டு ஆகியோர் நடித்துள்ளனர்.

12 இயர்ஸ் எ சிலேவ் வெகுவாகப் பாராட்டுகளைப் பெற்றது. பலராலும் 2013 ஆம் ஆண்டின் சிறந்த திரைப்படமென விவரிக்கப்பட்டது. $20 மில்லியன் செலவில் தயாரிக்கப்பட்ட இத்திரைப்படம் ஹாலிவுட்டில் சிறப்பாக ஓடி $187 மில்லியன் வருவாயினை ஈட்டியது. மூன்று அகாதமி விருதுகளைப் பெற்றது: சிறந்த திரைப்படம், நயாங்கோவிற்கு சிறந்த துணை நடிகை, மற்றும் ரிட்லியிற்கு சிறந்த தழுவியத் திரைக்கதை ஆசுக்கர்.

மேற்கோள்கள்

வெளியிணைப்புகள்
 
 
 12 இயர்ஸ் எ சிலேவ்
 
 
 
 புத்தகத்தினை இலவச பதிவிறக்கம் செய்ய இணைப்பு

2013 ஆங்கிலத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
சும்மிட் என்டேர்டைன்மென்ட் திரைப்படங்கள்
அமெரிக்க நாடகத் திரைப்படங்கள்
பாஃப்டா விருதினை வென்ற திரைப்படங்கள்
பிரித்தானிய திரைப்படங்கள்
மண்டைக்கல்லாறு

மண்டைக்கல்லாறு () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றின் வழியாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.

மேற்கோள்கள் 

வட மாகாண ஆறுகள்
கிளிநொச்சி மாவட்ட ஆறுகள்
விட்டுணுவர்தனன்

விஷ்ணுவர்தனன் ( ஆங்கிலத்தில் Vishnuvardhana, கன்னடத்தில் : ವಿಷ್ಣುವರ್ಧನ) (1108-1152), என்பவன் போசாள மரபைச் சேர்ந்த மன்னனாவான். இவன் கி.பி.1108-இல் தன் அண்ணனான முதலாம் வீர வள்ளாளன் இறந்த பிறகு, மன்னனானான். முதலில், தன் முன்னோர்களைப்போலவே சமண சமயத்தைப் பின்பற்றுபவனாக இருந்தான். பிட்டி தேவா என அழைக்கப்பட்ட இவன், வைணவ தத்துவாதியான இராமாணுசரால் வைணவராக்கப்பட்டு, "விட்டுணுவர்தனன்" என்று பெயர் மாற்றம் செய்யப்பட்டான்.

இவன் தனது ஆட்சி சுயாட்சி பெறவேண்டி மேலைச் சாளுக்கிய மன்னரான ஆறாம் விக்ரமாதித்யனுடன் போராடி அதில் வெற்றிபெற்றான். மேலும் சோழர் மேலாதிக்கத்தில் இருந்த கங்கப்பாடி (தற்போதைய தெற்கு கருநாடகம், கொங்கு நாட்டின் வடபகுதி) பகுதிகளின் சில பகுதிகளைத் தன் அரசுடன் இணைத்துக்கொண்டான். வரலாற்றாசிரியர்கள் விட்டுணுவர்தனை போசாள மன்னர்களில் சிறந்தவனாகக் கருதுகின்றனர்.

இவன் காலத்தில் கன்னட இலக்கிய வளர்ச்சிக்கு ஊக்கம் அளிக்கப்பட்டது. பல இலக்கியங்களும் படைக்கப்பட்டன.

மேற்கோள்கள்

போசளர் மரபு
1152 இறப்புகள்
இந்தியப் பேரரசர்கள்
ரஜினி முருகன்

ரஜினி முருகன் (ஆங்கில எழுத்துரு: Rajini Murugan) என்பது 2016ஆம் ஆண்டில் வெளிவந்த இந்தியத் தமிழ்த் திரைப்படமாகும். லிங்குசாமிக்கு சொந்தமான திருப்பதி பிரதர்ஸ் தயாரிக்கும் இப்படத்தில் சிவகார்த்திகேயன், கீர்த்தி சுரேஷ் ஆகியோர் முக்கிய கதாப்பாத்திரத்திலும், சூரி, ராஜ்கிரண், சமுத்திரக்கனி ஆகியோர் துணை கதாபாத்திரங்களிலும் நடித்துள்ளனர். இத்திரைப்படத்திற்கு டி. இமான் இசையமைத்துள்ளார்.

நடிகர்கள்
 சிவகார்த்திகேயன் - ரஜினி முருகன் 
 கீர்த்தி சுரேஷ் - கார்த்திகா 
 சூரி- தோத்தாத்ரி
 சமுத்திரக்கனி - ஏழரை மூக்கன் 
 ராஜ்கிரண்- ரஜினி முருகனின் தாத்தா

கதைச்சுருக்கம்  
ரஜினி முருகன் – மனதைக் கவரும் கதை கொண்ட தமிழ்த் திரைப்படம் 
ரஜினி  முருகன் (சிவகார்த்திகேயன்) மதுரையைச் சேர்ந்த ஒரு வேலையில்லா இளைஞர் . அவர் தினமும் வெகுளித்தனமாகத் தனது நண்பர் தோத்தாத்திரியுடன்  (சூரி) சுற்றிக்கொண்டிருப்பார். தினமும் தனது தாத்தாவுக்கு(ராஜ்கிரண்) உணவு கொடுப்பதே ரஜினிமுருகனின்  ஒரே வேலை. அவரது தாத்தா ஐயங்காளை அந்த ஊரிலேயே நிறைய சொத்துள்ள மிகவும் மதிக்கபடுகின்ற ஒரு மாமனிதன்.  ஐயங்காளை அவரது சொத்துக்களைத் தனது பிள்ளைகள் அனைவருக்கும் பிரித்து தர விரும்பினாலும் ரஜினிமுருகனின் தந்தையைத் (மல்லிகராஜன்) தவிர மற்ற மக்கள் அனைவரும் வெளிநாடுகளில் குடியிருந்துகொண்டு மதுரை பக்கமே வராமல் இருந்ததால் அவரது எண்ணம் நிறைவேறாமல் இருந்தது. அதனை ரஜினிமுருகன் நிறைவேற்றுகிறான்.

ஒரு ஜோதிடரின் கணிப்பைக் கேட்டுவிட்டு தனது குழந்தை பருவத்திலிருந்து நேசித்த கார்த்திகா தேவியை  (கீர்த்தி சுரேஷ்) கவர முயற்சிக்கிறார். கார்த்திகா தேவியின்  தந்தை  ஒரு மிகப் பெரிய ரஜினிகாந்த் ரசிகராகவும் மல்லிகராஜனின் நெருங்கிய நண்பராகவும் இருந்தார்.அவர் தான் ரஜினிமுருகனுக்குப் பெயர் வைத்தார். ஆனால் ஒரு சிறிய மனஸ்தாபத்தால்  இருவரின் குடும்பமும் பிரிந்தது. அந்த சம்பவதிலிருந்து இருவரின் குடும்பமும்  பேசிக்கொள்ளாமல் இருந்தனர்.

ஏழரைமூக்கன்(சமுத்திரக்கனி), அந்த ஊரில் ஒரு குண்டர் படையை வைத்து பெரிய வியாபாரிகளிடமிருந்து ஒரு லட்சம் பணம் பறித்துக்கொண்டிருந்தான். அதை ரஜினிமுருகனிடம் முயற்சி செய்யும் பொழுது தோல்வியுற்று அவன் பணத்தை இழந்தான். அந்தப் பணத்தைத் திரும்பிப் பெறுவதற்காக அவன் செய்யும் அக்கிரமங்களை எல்லாம் எப்படி சமாளித்து அவனுக்கு அவமானத்தைத் தருகின்றனர் என்பதே இக்கதை. இந்தக் கதையில் நிறைய திருப்பங்களை எதிர்பார்க்கலாம்.

மேற்கோள்கள்

வெளி இணைப்புகள்
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவகார்த்திகேயன் நடித்த திரைப்படங்கள்
மதுரைக்களத் திரைப்படங்கள்
கீர்த்தி சுரேஷ் நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
சூரி நடித்த திரைப்படங்கள்
சமுத்திரக்கனி நடித்த திரைப்படங்கள்
வெள்ளக்கார துரை

வெள்ளக்கார துரை என்பது 2014 ஆவது ஆண்டில் வெளியான ஒரு இந்தியத் தமிழ் நகைச்சுவை திரைப்படமாகும். எழில் இயக்கிய இத்திரைப்படத்தில் ஸ்ரீதிவ்யா, விக்ரம் பிரபு ஆகியோர் முன்னணி கதாபாத்திரத்தில் நடித்திருந்தனர்.

நடிகர்கள் 
 விக்ரம் பிரபு - முருகன் 
 ஸ்ரீதிவ்யா - யமுனா 
 சூரி - போலீஸ் பாண்டி 
 ஜான் விஜய் - வெட்டி வரதன் 
 எம். எஸ். பாஸ்கர்
 சிங்கம்புலி - பாலு தாசன் 
 வனிதா கிருஷ்ணசந்திரன்
 நமோ நாராயணா 
 மீனாட்சி - சிறப்புத் தோற்றம்

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
விக்ரம் பிரபு நடித்த திரைப்படங்கள்
சூரி நடித்த திரைப்படங்கள்
எம். எசு. பாசுகர் நடித்த திரைப்படங்கள்
ஆடம் ஸ்காட்

ஆடம் ஸ்காட் (Adam Scott, பிறப்பு: ஏப்ரல் 3, 1973) ஒரு அமெரிக்க நாட்டு நடிகர் ஆவார். இவர் பிரன்ஹா, ஹாட் டப் டைம் மெசின் 2 போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள் 
 
 
1973 பிறப்புகள்
வாழும் நபர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்கர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
இது என்ன மாயம்

இது என்ன மாயம் (Idhu Enna Maayam) என்பது 2015 ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ஏ. எல். விஜய் இயக்கிய இத்திரைப்படத்தில் விக்ரம் பிரபு, கீர்த்தி சுரேஷ், காவ்யா செட்டி ஆகியோர் முக்கிய கதாப்பாத்திரங்களில் நடித்திருந்தனர். நிரவ் சாவின் ஒளிப்பதிவில் உருவான இப்படத்திற்கு ஜி. வி. பிரகாஷ்குமார் இசையமைத்திருந்தார்.

தயாரிப்பு 
இயக்குநர் ஏ. எல். விஜய் மற்றும் விக்ரம் பிரபு ஆகியோர் முதல்முறையாக இணையும் இத்திரைப்படத்தின் படப்பிடிப்பு 2014 சூலை மாதம் முதல் சென்னையில் தொடங்கியது.

நடிகர்கள் 
விக்ரம் பிரபு அருண்
கீர்த்தி சுரேஷ் மாயா
காவ்யா செட்டி பல்லவி
நவ்தீப் சந்தோஷ்
நாசர் அருணின் தந்தை
அம்பிகா அருணின் தாய்
ஆர். ஜே. பாலாஜி அருணின் நண்பர்
டி பார்வதி மாயாவின் அம்மா
ஜீவா ரவி மாயாவின் தந்தை
சார்லி பாலாஜியின் தந்தை
லூத்புதின் வெங்கி
லொள்ளு சபா ஜீவா சாஜி
பாலாஜி வேனுகோபால் பாரத்
அதிதி ரவி
மனோபாலா
 ஆர்ஜே அஜய்
 விஜய் வர்மா

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
கீர்த்தி சுரேஷ் நடித்த திரைப்படங்கள்
விக்ரம் பிரபு நடித்த திரைப்படங்கள்
சார்லி நடித்த திரைப்படங்கள்
செர்க்காம்

செர்க்காம் (ஆங்கிலம், மலாய் மொழி: Serkam) என்பது மலேசியா, மலாக்கா, சாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 18 கி.மீ.; சாசின் நகரத்தில் இருந்து 24 கி.மீ.; மூவார் நகரத்தில் இருந்து 27 கி.மீ.;தொலைவில் இருக்கிறது.

செர்க்காம் நகருக்கு அருகில், மலாக்கா நீரிணைக் கடற்கரையோரம், உம்பாய் எனும் ஒரு சிறுநகரம் இருக்கிறது. 
ஈக்கான் பாக்கார் என அழைக்கப்படும் மீன் வாட்டல் உணவிற்குப் பெயர் பெற்ற இடம்.  தொலைதூர கோலாலம்பூர், சிங்கப்பூர் இடங்களில் இருந்து சுற்றுப் பயணிகள் வருகை தருகின்றனர். அருகாமையில் இருக்கும் சாசின் நகர மக்களும் இந்த மீன் உணவுக்காக வருகை தருகின்றனர்.

முன்பு காலத்தில், இங்கு நிறைய ரப்பர் தோட்டங்கள் இருந்தன. அந்தத் தோட்டங்களில் நிறைய தமிழர்களைக் காண முடிந்தது. அண்மையக் காலங்களில் இந்தப் பகுதி தொழில்துறை சிறுநகரமாக மாறி வருவதால், தமிழர்களின் மக்கள் தொகையும் குறைந்து வருகிறது.

இதே பெயரில் உள்ள மற்ற இடங்கள்
 செர்க்காம் டாரட்
 செர்க்காம் பந்தாய்
 கோலா செர்க்காம்

அருகிலுள்ள நகரங்கள் 
 உம்பாய்
 தெடோங்

மேலும் படிக்க
  செர்க்காம் நகரத்தின் படங்கள்

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
ஜாசின் மாவட்டம்
புக்கிட் கட்டில்

புக்கிட் கட்டில் (ஆங்கிலம், மலாய் மொழி: Bukit Katil) என்பது மலேசியா, மலாக்கா, மலாக்கா தெங்ஙா மாவட்டத்தில் அமைந்துள்ள ஒரு நகரமாகும். நாடாளுமன்றத் தொகுதியின் பெயரும் புக்கிட் கட்டில். மலேசியாவின் பிரதான எதிர்க் கட்சியான பாக்காத்தான் ராக்யாட், புக்கிட் கட்டில் நாடாளுமன்றத் தொகுதியையும், சட்டமன்றத் தொகுதியையும் கைப்பற்றியுள்ளது.

 மலாக்கா மாநகரத்தில் இருந்து 10 கி.மீ. தொலைவு;  
 சாசின் நகரத்தில் இருந்து 21 கி.மீ. தொலைவு;  
 ஆயர் குரோ வடக்கு-தெற்கு விரைவுசாலையின் கட்டணச் சாவடியில் இருந்து 10 கி.மீ. தொலைவு;

மலாக்கா மாநகரத்தின் புறநகர்ப் பகுதியில் இருப்பதால், இங்கு நிறைய வீடமைப்புத் திட்டங்கள் உருவாகியுள்ளன. தவிர, இந்த நகர்ப்பகுதி ஆயர் குரோ தொழிற்பேட்டை பகுதிக்கு மிக அருகிலும் இருக்கிறது. அதனால், எப்போதுமே இங்கு போக்குவரத்து நெரிசலாக இருக்கும்.

பழமையான பள்ளிவாசல்

இங்கு மலாக்கா கல்வித் துறையின், தொழில்நுட்ப தொழிற் கல்வி பயிற்றகம் உள்ளது. 1964-இல் உருவாக்கப்பட்ட இந்தப் பயிற்றகம் தொழில்நுட்பக் கல்வித் துறை (Jabatan Pendidikan Teknikal) என்று முன்பு அழைக்கப்பட்டது.

1918-ஆம் ஆண்டில் கட்டப்பட்ட பழமையான பள்ளிவாசலும் உள்ளது. அதன் பெயர் ராவுத்துல் ஜன்னா பள்ளிவாசல் (Masjid Raudhatul Jannah, Bukit Katil). இந்தப் பள்ளிவாசலின் புதியக் கட்டடத்தை மலாக்கா மாநிலத்தின் யாங் டி பெர்துவா, 1969 ஏப்ரல் மாதம் திறந்து வைத்தார்.

மலாக்கா மாநில சாலைப் போக்குவரத்து துறை
மலாக்கா மாநில சாலைப் போக்குவரத்து துறையின் தலைமை அலுவலகம், புக்கிட் கட்டில் ஜே.பி.ஜே. வளாகத்தில் அமைக்கப்பட்டு உள்ளது. இங்கு சாலைவரி வசூலிக்கப்படுவதும், வாகனங்கள் தொடர்பான அனைத்துப் பதிவுகளும் நடைபெறுகின்றன.

அருகிலுள்ள நகரங்கள் 

 புக்கிட் பாரு
 புக்கிட் பெருவாங்
 ஆயர் குரோ
 செமாபோக்
 மலாக்கா விலங்கியல் பூங்கா

மேற்கோள்கள் 

மலாக்காவில் உள்ள நகரங்கள்
மலேசிய நகரங்கள்
நெதெலி ஆறு

நெதெலி ஆறு () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். இந்த ஆறு முல்லைத்தீவு மாவட்டத்தில் உற்பத்தியாகி, அங்கிருந்து வடக்கு நோக்கி முல்லைத்தீவு மாவட்டம், கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. இவ்வாறானது சுண்டிக்குளம் கடல் நீரேரி என்னும் கடற்காயலில் கடலுடன் கலக்குகின்றது.

மேற்கோள்கள் 

வட மாகாண ஆறுகள்
கிளிநொச்சி மாவட்ட ஆறுகள்
இரண்டாம் வீர நரசிம்மன்

இரண்டாம் வீர நரசிம்மன்  ( ஆங்கிலத்தில் Vira Narasimha II கன்னடத்தில் : ಇಮ್ಮಡಿ ವೀರ ನರಸಿಂಹ ) (ஆட்சிக்காலம் 1220-1235) என்பவன் ஒரு போசாள மன்னனாவான். இவனது ஆட்சியின்போது போசாளர்கள் தமிழ் நாட்டு விவகாரங்களில் மிகவும் செல்வாக்கு பெற்றிருந்தனர். இவன் காலத்தில் காடவர், பாண்டியர் ஆகியோருடன் போர்களில் ஈடுபட்டான். சோழ மன்னனும் தனது மருமகனுமான  மூன்றாம் இராசராச சோழனுக்கு எதிராகப் பாண்டியர்கள் செய்த படை எடுப்புகளுக்கு  எதிராகவும் சோழருக்கு ஆதரவாகவும் செயல்பட்டான். திருவரங்கம் அருகில் கண்ணணூர் குப்பம் என்ற இடத்தில் தமிழ் நாட்டு விவகாரங்கள்மீது நெருங்கிய கண்காணிப்பு, கட்டுப்பாட்டைப் பராமரிக்க அவரது இரண்டாவது தலைநகரை அமைத்தான். கன்னட கவிஞர் சுமனோபனா வீர நரசிம்மனின் அவைக்களப் புலவராக இருந்தார்.

பாண்டியர்கள் உடனான போர்கள்
இரண்டாம் வீர நரசிம்மன் ஆட்சியின்போது,  நெல்லூர் தெலுங்குச் சோடர்கள் ,  வாரங்கல்லின் காகதீய வம்சத்தினர், மதுரை பாண்டியர்கள்  ஆகியோர்களின் படைகளிடமிருந்து தமது ஆட்சிப் பகுதிகளைப் பாதுகாக்க காஞ்சியில் போசாளப் படைகள் நிலைகொண்டிருந்தது. கோப்பெருஞ்சிங்கன் என்னும் சிற்றரசன் இராசராச சோழனுக்கு அடி பணியாமல் ஆட்சி புரிந்து வந்த சிற்றரசன், தக்க சமையம் அறிந்து கப்பம் கட்டு வதை நிறுத்தினான். சோழனைச் சிறைப் படுத்தினான், சோழனின் செல்வங்களைக் கொள்ளை அடித்தான். இவனது அடாவடி செயல்களை அறிந்த இரண்டாம் வீர நரசிம்மன், படை எடுத்து வந்தான். வீர நரசிம்மன் திருவயிந்திபுரம் வரைச் சென்று கோப்பெருஞ்சிங்கனின் செல்வம், மக்கள், பெண்கள் ஆகியவற்றை அழித்துக் கைப் பற்றினான். வீர நரசிம்மனின் வருகையை அறிந்த கோப்பெருஞ்சிங்கன் இராச ராசச் சோழனைச் சிறையிலிருந்து விடுதலை செய்தான். அத்துடன் சோழன், போசளனுடன் சமாதானம் செய்து கொண்டான்.

இராச ராச சோழனை மீட்டப் பின்புக் காவேரிக் கரை வரைச் சென்று பாண்டியர்களுடன் போர் புரிந்தான் வீர நரசிம்மன். காவேரிக் கரை வரை சோழர்களின் நிலப் பரப்பு அகன்றது. இவ்வாறு சோழர்கள் போசளர்களின் ஆளுகைக்குட்பட்டு, அவர்களது ஆட்சியைச் சார்ந்தே இருந்தனர்.

உசாத்துணை

 Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
 K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002),

மேற்கோள்கள்

போசளர் மரபு
1235 இறப்புகள்
இந்திய அரசர்கள்
புலி (திரைப்படம்)

புலி (Puli) என்பது 2015 ஆம் ஆண்டில் வெளிவந்த ஓர் இந்தியத் தமிழ் மிகுபுனைவுத் திரைப்படமாகும். சிம்புதேவன் இயக்கிய இத்திரைப்படத்தில் விஜய், ஹன்சிகா, முன்னணிக் கதாபாத்திரங்களில் நடித்துள்ளனர். நடிகர் விஜயின் உறவினரான செல்வகுமார் தயாரித்த இத்திரைப்படத்திற்குத் தேவி ஸ்ரீ பிரசாத் இசையமைத்துள்ளனர். இப்படத்தின் படப்பிடிப்பு 2014 நவம்பர் மாதத்தில் தொடங்கியது.

நடிகர்கள் 

விஜய் - மருதீரன்
சுதீப் - ஜலதரகன்
ஹன்சிகா - இளவரசி மந்தாகினி
சுருதி ஹாசன் - பவளமல்லி
ஸ்ரீதேவி - யவனை ராணி
பிரபு - மருதீரனின் தந்தை
தம்பி ராமையா - கோடாங்கி
நந்திதா - புஷ்பா
சத்யன் - சாமா
கருணாஸ் - சூரன்
இமான் அண்ணாச்சி - பேதுரு
ரோபோ சங்கர் - ஆல்பர்ட்
கல்வி

பாடல்கள் 
இத்திரைப்படத்திற்குத் தேவி ஸ்ரீ பிரசாத் இசையமைத்துள்ளார்

வெளியீடு 
இப்படத்தின் பாடல்கள் ஒலிபரப்பு உரிமையைச் சோனி மியூசிக் நிறுவனம் வாங்கியது.

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய சாகச திரைப்படங்கள்
ஸ்ரீதேவி நடித்த திரைப்படங்கள்
விஜய் நடித்துள்ள திரைப்படங்கள்
சுருதி ஹாசன் நடித்த திரைப்படங்கள்
பிரபு நடித்த திரைப்படங்கள்
தம்பி ராமையா நடித்த திரைப்படங்கள்
மினாங்கபாவு மக்கள்

மினாங்கபாவு மக்கள் இந்தோனேசியாவின் மேற்கு சுமாத்திராவிலுள்ள மினாங்கபாவு பெருநிலத்தை சேர்ந்தவர்கள்.

இவர்களின் கலாசாரம் தாய்வழி மரபைச் சேர்ந்தது (Matrilineal). ஒரு குடும்பத்தின் தலைவருக்குரிய தகுதியைப் பெண்கள் பெறுகிறார்கள். சொத்துடைமை; நிலவுடைமை போன்றவை ஒரு தாயிடம் இருந்து ஒரு மகளிடம் போய்ச் சேர்கிறது. அதே சமயத்தில், அரசியல், சமயம் தொடர்பான காரியங்களுக்கு ஆண்கள் பொறுப்பு வகிக்கிறார்கள்.

இவர்களின் இத்தகைய கலாசார மரபை அடாட் பெர்பாத்தே (Adat Perpatih) என்று மலேசியாவில் அழைக்கிறார்கள். இந்தோனேசியாவில் லாரே புடி கானியாகோ (Lareh Bodi Caniago) என்று அழைக்கிறார்கள். மேற்கு சுமாத்திராவில் மட்டும், 40 இலட்சம் மினாங்கபாவு மக்கள் வாழ்கின்றனர். இந்தோனேசியாவின் மற்ற பகுதிகளிலும், மலேசியாவிலும் ஏறக்குறைய 30 இலட்சம் மினாங்கபாவ் மக்கள் வாழ்கின்றனர்.

சொற்பிறப்பியல்

மெனாங் கெர்பாவ் எனும் சொற்கள் திரிந்து மினாங்கபாவு ஆனது. மினாங்கபாவு என்பது மினாங், கபாவ் ஆகிய சொற்களில் இருந்து உருவானது. மெனாங் (Menang) என்றால் வெற்றி; கெர்பாவ் (Kerbau) என்றால் எருது என பொருள்படும். கூட்டுச் சொல்லாக, வெற்றி பெறும் எருது என்று பொருள் படுகிறது.

புராணக் கதை

மினாங்கபாவு எனும் சொல் எப்படி உருவானது என்பதற்கு ஒரு புராணக் கதையும் உண்டு. மினாங்கபாவு மக்களுக்கும் அண்டை மாநிலத்தின் இளவரசருக்கும் ஓர் எல்லைத் தகராறு ஏற்பட்டது. இரண்டு எருதுகளை மோத விட்டால் தகராறு தீர்க்கப்படலாம் என்று மினாங்கபாவு மக்கள் ஒரு தீர்மானத்தைக் கொண்டு வந்தார்கள். அண்டை மாநிலத்தின் இளவரசரும் ஒப்புக் கொண்டார்.

அண்டை மாநிலத்தின் இளவரசர் ஒரு பெரிய திடகாத்திரமான எருதைக் கொண்டு வந்தார். மினாங்கபாவு மக்கள் பசியால் வாடி நின்ற ஓர் எருது கன்றுக் குட்டியைக் கொண்டு வந்தனர். வயல்காட்டில் பெரிய எருதைப் பார்த்த எருது கன்றுக் குட்டி, பால் குடிப்பதற்காக அதை நோக்கி ஓடியது. சின்னக் கன்றுக் குட்டி தானே என்று பெரிய எருது அசட்டையாக இருந்து விட்டது.

பெரிய எருதின் மடியில் பால் குடிக்க முயற்சி செய்த போது, கன்றுக் குட்டியின் கூரிய கொம்புகள் பாய்ந்து பெரிய எருமை இறந்து போனது. அந்த வகையில் மினாங்கபாவ் மக்கள் வெற்றி பெற்றனர். எல்லைத் தகராறும் தீர்ந்து போனது.

வரலாறு

14-ஆம் நூற்றாண்டில், ஜாவாவை ஆட்சி செய்த சிங்காசாரி, மஜபாகித் பேரரசுகளுடன் நட்புறவு கொண்டிருந்த ஆதித்தியவர்மன் என்பவர் மினாங்கபாவு பேரரசைத் தோற்றுவித்தார். மினாங்கபாவ் பீடபூமியில் மினாங்கபாவ் பேரரசைத் தோற்றுவித்த ஆதித்தியவர்மன் புத்த சமயத்தைச் சார்ந்தவர். 1347-ஆம் ஆண்டில் இருந்து 1375-ஆம் ஆண்டு வரை மினாங்கபாவு பேரரசை ஆட்சி செய்தார்.

மத்திய சுமத்திராவில் ஒரு மாநிலமாக இருந்த மலையபுரத்தின் அரசராக இருந்தவர் ஆதித்தியவர்மன். இந்த மலையபுரம் (Malayapura), இப்போது பகாருயோங் (Pagarruyung) என்று அழைக்கப்படுகிறது.

ஆதித்தியவர்மன்

1309-இல் இருந்து 1328 வரை, மஜபாகித் பேரரசை ஆட்சி செய்த செயநகரன் என்பவரின் ஒன்றுவிட்ட சகோதரர் ஆதித்தியவர்மன். மஜபாகித் பேரரசின் அரசர் திரிபுவனராஜா என்பவரின் பேரனும் ஆவார். மஜபாகித் பேரரசின் மூத்த அமைச்சராக இருந்த போதுதான் மினாங்கபாவு பேரரசை ஆதித்தியவர்மன் தோற்றுவித்தார்.

ஆதித்தியவர்மன் மறைந்த பிறகு, மினாங்கபாவ் பேரரசு மூன்று சிற்றரசுகளாகப் பிரிந்தன. மூன்று அரசர்கள் தனித்தனியாக ஆட்சி செய்தனர். ராஜா ஆலாம், ராஜா ஆடாட், ராஜா இபாடாட் எனும் மூன்று அரசர்கள். சுருக்கமாக ராஜா தீகா செலோ (Rajo Tigo Selo) என்று அழைக்கப் பட்டார்கள்.

படத் தொகுப்பு

மேற்கோள்கள்

இந்தோனேசியா
இந்தோனேசிய மக்கள்
சுமாத்திரா வரலாறு
மினாங்கபாவு
ஆசுத்திரோனேசிய மக்கள்
செயற்பாட்டியம் (கட்டிடக்கலை)

கட்டிடக்கலையில் செயற்பாட்டியம் (functionalism) என்பது, கட்டிட வடிவமைப்பு அதன் செயற்பாட்டு நோக்கங்களை அடிப்படையாகக் கொண்டிருக்க வேண்டும் என்னும் கொள்கையாகும். இக்கூற்றுத் தன்விளக்கம் கொண்டிருப்பதுபோல் தோன்றினாலும், கட்டிடக்கலைத் துறையில், குறிப்பாக நவீன கட்டிடக்கலை தொடர்பில், இது சர்ச்சைக்குரிய ஒன்றாகவே உள்ளது. செருமனி, செக்கோசிலவாக்கியா, சோவியத் ஒன்றியம், நெதர்லாந்து ஆகிய நாடுகளில் செயற்பாட்டியக் கொள்கையின் செல்வாக்குக் கூடிய அளவில் காணப்படுகிறது.

இக்கருத்துருவின் அடிப்படைகளை, கட்டிடங்களுக்கு இருக்க வேண்டியவையாக விட்ருவியசு கூறிய மூன்று விடயங்களில் ஒன்றான "பயன்பாடு" என்பதில் காண முடியும். "அழகு", "உறுதி" என்பன ஏனைய இரண்டும் ஆகும். கட்டிடத்தின் செயற்பாட்டுக்குத் தேவையில்லாத அழகூட்டல் அம்சங்களை அழகியலுக்காக மட்டும் புகுத்துவதைச் செயற்பாட்டியக் கொள்கையை வலியுறுத்துபவர்கள் ஏற்றுக்கொள்வதில்லை. கோதிக் மீளுயிர்ப்புக் கட்டிடக்கலைஞரான அகசுத்தசு வெல்பி பூகின் (Augustus Welby Pugin) என்பார், வசதி, கட்டுமானம், பொருத்தப்பாடு என்பவை தொடர்பில் தேவையற்ற எந்த ஒரு அம்சமும் கட்டிடத்தில் இருக்கக்கூடாது என்றும், கட்டிடத்தின் எல்லா அணிகளும் அதன் அவசியமான அமைப்பை மேம்படுத்துவதாக இருக்கவேண்டும் எனவும் குறிப்பிட்டார். இதனால், சில வேளைகளில், செயற்பட்டியமும், அழகியலும் ஒன்றுக்கொன்று எதிரானவை போல் விவாதிக்கப்பட்டாலும், இவை ஒன்றையொன்று குறை நிரப்பும் வகையில் அமையக்கூடியவை.

செயற்பாட்டியத்தின் வரலாறு
1896ல், சிக்காகோவைச் சேர்ந்த கட்டிடக்கலைஞரான லூயிசு சலிவன், "வடிவம் எப்போதும் செயற்பாட்டைத் தொடர்ந்து வரும்" என்னும் கருத்தை முன்வைத்தார். ஒரு கட்டிடத்தின் அளவு, அமைப்பு, வெளிகளுக்கு இடையிலான தொடர்புகள், பிற இயல்புகள் என்பன அக்கட்டிடத்தின் செயற்பாட்டினாலேயே தீர்மானிக்கப்படவேண்டும் என்பதே இதன் பொருள். அழகூட்டற் கூறுகள் செயற்பாடுகளோடு தொடர்பற்றைவை எனக் கருதப்பட்டதால், அழகூட்டற் கூறுகளைத் தாராளமாகப் பயன்படுத்துபவரான சலிவனின் கூற்று முரண்பட்டதாகவே தோன்றியது. அத்துடன் அவரது கூற்றில் குறிப்பிடப்பட்ட செயற்பாடு யார் தொடர்பானது என்பதும் தெளிவில்லை. எடுத்துக்காட்டாக, வாடகைக்கு விடுவதற்காகக் கட்டப்படும் தொடர்மாடி வீடுகளில் உரிமையாளர் சார்ந்த செயற்பாட்டுத் தேவைகளும், குடியிருப்பவர்கள் சார்ந்த செயற்பாட்டுத் தேவைகளும் முரண்படக்கூடும். எனினும் "வடிவம் செயற்பாட்டைத் தொடர்வது" என்னும் கூற்று, குறிப்பிடத்தக்கதும் நீண்டகாலம் நிலைத்ததுமான ஒரு எண்ணக்கருவை வெளிப்படுத்தியது.

குறிப்புகள்

கட்டிடக்கலை
கட்டிடக்கலைப் பாணிகள்